रौता , 2 डिसेम्बर : बोहैथि बोसोर 2020 माइथायाव हादरनां थाखोआव खुंनाय नेसनेल इलिजिबिलिटि काम एन्ट्रेन्स टेस्ट ( NEET ) सायख' आन्जादआव 720.391 स्कर खालामनानै बरपेटा मेडिकल कलेजआव एमबिबिएस थाखोआव मुंथिसन्नो खाबु मोननो हादों उदालगुरि जिल्लानि रौता चारियालिनि थागिबि भुपेन ब्रह्म आरो जयमुथि ब्रह्मनि नैथि फिसाजो मुलुगमा ब्रह्म ( सना ) आ । मख'नो गोनांदि , मुलुगमा ब्रह्मनि सिगां रौता चारियालि ओन्सोलनि रावबो बर' फिसाया बेबादि सायख'जानानै एमबिबिएस फरायनो मोन्नाय जाथ'याखैमोन । मुलुगमानि बेबादि देरहासारनायाव ओन्सोलनि राइजो - राजाफोरा गोसोआव देरगानाय मोन्दों आरो बिमाइ सनिलाल ब्रह्म ( Rtd Sr . DCM . NFRly ) आरो बिमाइ उन्दै प्रभात ब्रह्म ( सिटिआइ , सियालदाह स्टेसन ) बिथांमोनहा गोसो गोर्बोनिफ्राय जुनिया साबायख'र बाउहरदों । मुलुगमा ब्रह्मआ जाफुसारथों आरो गोजों इयुन मोन्नो हाथों बेखौनो ओन्सोलनि बयबो गोसोजों हास्थायनाय फोरमायदों । 
एम बि बि एसआव मुंथिसन्नानै हारि आरो ओन्सोलनि गोग्गानाय लाबोदों उदालगुरिनि मुलुगमा ब्रह्मआ